02013401809030008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1340 


18 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Είσπραξη της ειδικής ασφαλιστικής εισφοράς υπέρ 
του Οργανισμού Ελληνικών Γεωργικών Ασφαλίσε¬ 
ων (ΕΛ.Γ.Α.), των παραγωγών βάμβακος μέσω της 
«Δήλωσης Καλλιέργειας», η χορήγηση σε αυτούς 


της «ασφαλιστικής ενημερότητας». 1 

Ανάθεση αρμοδιότητας εκτέλεσης των διαγωνισμών 
της δωρεάν διανομής και διάθεσης προϊόντων από 
τα αποθέματα παρέμβασης στα άπορα άτομα. 2 


Τροποποίηση του Π.Δ. 365/2002 (Α'307), όπως ισχύει, 
στα Παραρτήματα II, IV και V σε συμμόρφωση προς 
την Οδηγία 2003/47/ΕΚ, στο Παράρτημα X σε συμ¬ 
μόρφωση προς την Οδηγία 2003/46/ΕΚ, και τροπο¬ 


ποίηση στο Παράρτημα XI. 3 

Ανανέωση απαγόρευσης Θήρας για ορισμένο χρόνο, 
στην περιοχή «Βρύση Λοχία» δημοσίου δάσους 
Φανού Ν. Κιλκίς. 4 


ΑΠΟΦΑΣΕΙ Σ 

Αριθ. 56983 (1) 

Είσπραξη της ειδικής ασφαλιστικής εισφοράς υπέρ του 
Οργανισμού Ελληνικών Γεωργικών Ασφαλίσεων 
(ΕΛ.Γ.Α.), των παραγωγών βάμβακος μέσω της «Δή¬ 
λωσης Καλλιέργειας», η χορήγηση σε αυτούς της 
«ασφαλιστικής ενημερότητας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137) όπως το άρθρο αυτό προ¬ 
στέθηκε με το άρθρο 27 του Νόμου 2081/1992 «Ρύθμιση 
του θεσμού των Επιμελητηρίων, τροποποίηση διατάξεων 
του Νόμου 1712/1987 για τον εκσυγχρονισμό των επαγ¬ 
γελματικών Οργανώσεων των εμπόρων, βιοτεχνών και 
λοιπών Επαγγελματικών οργανώσεων και άλλες διατά¬ 
ξεις» (ΦΕΚ 154Α) και τροποποιήθηκε με την παραγρ. 2α 


του άρθρου 1 του Νόμου 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (ΦΕΚ 38Α). 

β) Του άρθρου 22 παραγρ.3 του Νόμου 992/79 «Περί 
οργάνωσης των διοικητικών υπηρεσιών για την εφαρμο¬ 
γή της Συνθήκης Προσχώρησης της Ελλάδος στις Ευρω¬ 
παϊκές Κοινότητες και ρύθμιση συναφών και οργανωτι¬ 
κών θεμάτων» (ΦΕΚ 280Α). 

γ) Του άρθρου 5 α του Νόμου 1790/1988 (ΦΕΚ 134 Α ), 
όπως αυτό προστέθηκε με την παράγραφο 2 του άρθρου 
31 του Νόμου 2040/1992 (ΦΕΚ70Α) καιτροποποιήθηκε με 
το άρθρο 28 του Νόμου 3147/2003 (ΦΕΚ 135Α). 

δ) Των άρθρων 13 έως 29 του Νόμου 2637/98 (ΦΕΚ 
200Α) «Σύσταση Οργανισμού Πληρωμής και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων» 
όπως τροποποιήθηκε με το άρθρο 4 του Νόμου 2732/99 
(ΦΕΚ 154) «Διεπαγγελματικές Οργανώσεις και ρύθμιση 
θεμάτων Υπουργείου Γεωργίας» και το άρθρο 24 του Νό¬ 
μου 2945/2001 «Εθνικό Σύστημα Προστασίας Αγροτικής 
Δραστηριότητας» (ΦΕΚ 223/Α/8.10.2001). 

2. Την 57967/2001 (ΦΕΚ 1561/Β/21.11.2001) απόφαση 
των Υπουργών Οικονομικών και Γ εωργίας για «Κατάργη¬ 
ση της υπέρ του Οργανισμού Ελληνικών Γεωργικών 
Ασφαλίσεων (ΕΛ.Γ.Α.),ειδικής ασφαλιστικής εισφοράς 
επί των ενισχύσεων όλων των αγροτικών προϊόντων που 
χορηγούνται από την Ευρωπαϊκή ένωση». 

3. Την 353001/13.4.2000 Κοινή Απόφαση του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Ευάγγελο Αρ- 
γύρη και Φώτη Χατζημιχάλη» (ΦΕΚ 566/2000). 

4. Την 1065956/863/Α 0006/ Κοινή Απόφαση του Πρω¬ 
θυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών (ΦΕΚ 985/Β/16.7.2003). 

5. Το Π.Δ. 81/20.3.2002 (ΦΕΚ 57/Α/21.3.2002) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

6. Την 157/16.7.2003 απόφαση του Διοικητικού Συμ¬ 
βουλίου του Οργανισμού ΕΛ.Γ.Α για «τον προσδιορισμό 
της ειδικής ασφαλιστικής εισφοράς στους καλλιεργητές 
βάμβακος και την είσπραξη της από τη Δήλωση Καλλιέρ¬ 
γειας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε τους όρους και τις διαδικασίες είσπραξης 
της ειδικής ασφαλιστικής εισφοράς υπέρ ΕΛΓΑ (2,5%) με 
βάση τη Δήλωση Καλλιέργειας Βάμβακος του παραγωγού 
και την έκδοση Ασφαλιστικής Ενη μερότητας ως κατωτέρω: 

1. Αρμόδιος Φορέας για την εφαρμογή των όρων και 
διαδικασιών για την είσπραξη της ειδικής ασφαλιστικής 
εισφοράς, με βάση τη Δήλωση Καλλιέργειας και την έκ¬ 
δοση «Ασφαλιστικής Ενημερότητας», είναι ο Οργανισμός 
Ελληνικών Γεωργικών Ασφαλίσεων (ΕΛ,Γ.Α). 

2. Η ειδική ασφαλιστική εισφορά υπέρ ΕΛ.Γ.Α. ορίζεται 
σε 2,5% επί της τιμής της επιλέξιμης ποσότητας βάμβα¬ 
κος και υπολογίζεται σύμφωνα με την παράγραφο 8 της 
παρούσης. 

3. Κάθε παραγωγός βάμβακος υποχρεούται, κάθε χρό¬ 
νο, να υποβάλλει στον ΕΛ.Γ.Α Δήλωση Καλλιέργειας η 
οποία συντάσσεται σε ειδικό έντυπο «ΔΗΛΩΣΗ ΚΑΛΛΙΕΡ¬ 
ΓΕΙΑΣ», το οποίο προσαρτάται στην παρούσα απόφαση 
και αποτελεί αναπόσπαστο μέρος της. 

4. Η Δήλωση Καλλιέργειας ενδεικτικά περιλαμβάνει: τα 
στοιχεία του παραγωγού (Ονομ/μο, Πατρώνυμο, Α.ΦΜ., 
Δ.Α.Τ., Ταχ.Δ/νση) Καλλιεργούμενα στρέμματα με βαμ¬ 
βάκι, Ασφαλιστική Εισφορά, Αριθμό Λογαριασμού Α.Τ.Ε, 
καθώς και παροχή πάγιας εντολής εξουσιοδότησης για 
χρέωση του λογαριασμού καταθέσεώντου. 

5. Ο Οργανισμός ΕΛ.Γ.Α. για τον υπολογισμό της Ασφα¬ 
λιστικής Εισφοράς χρησιμοποιεί τα στοιχεία της Δήλω¬ 
σης Βάμβακος που υποβάλλονται από τους βαμβακοπα¬ 
ραγωγούς στο Ο.Σ.Δ.Ε. 

6. Με την ολοκλήρωση της μηχανογραφικής καταχώρη- 
σης των στοιχείων των Δηλώσεων παραγωγών βάμβακος 
υποχρεούται ο αρμόδιος φορέας ΟΠΕΚΕΠΕ να παραδί- 
δει άμεσα στον ΕΛ.Γ.Α, με μαγνητικά μέσα, πλήρες αρχείο 
των δηλώσεων Ο.Σ.Δ.Ε που αφορούν την καλλιέργεια 
βάμβακος. 

7. Για οποιαδήποτε μεταβολή των στοιχείων του παρα¬ 
γωγού που αφορούν στη Δήλωση Καλλιέργειας για το 
βαμβάκι ο αρμόδιος φορέας ΟΠΕΚΕΠΕ ενημερώνει άμε¬ 
σα τον ΕΛ.Γ.Α. 

8. Η ασφαλιστική εισφορά υπέρ ΕΛ.Γ.Α. υπολογίζεται 
ως εξής: Καλλιεργούμενα στρέμματα που έχουν δηλωθεί 
στο ΟΣΔΕ επί παραγωγή ανά στρέμμα κάθε παραγωγού 
που προσδιορίζεται από την εκτιμώμενη απόδοση ζώνης 
της περιοχής καλλιέργειας επί μέση σταθμική τιμή ανά κι¬ 
λό προηγούμενης πενταετίας (Ευρώ) επίτην ειδική ασφα¬ 
λιστική εισφορά (2,5%) 

9. Η Δήλωση Καλλιέργειας - Εντολή Εξουσιοδότησης 
διανέμεται (αποστέλλεται) στους παραγωγούς βάμβα¬ 
κος μέσω του ΟΠΕΚΕΠΕ για τη συμπλήρωση και απο¬ 
δοχή της, η οποία αφού συμπληρωθεί και υπογράφει 
από τον παραγωγό, το μεν πρωτότυπο επιστρέφεται 
στον ΟΠΕΚΕΠΕ το δε αντίγραφο κρατείται από τον πα¬ 
ραγωγό. 

10. Ο ΟΠΕΚΕΠΕ υποχρεούται να επιστρέφει το υπογε¬ 
γραμμένο πρωτότυπο της Δήλωσης Καλλιέργειας στον 
ΕΛ.Γ.Α. 

11. Η είσπραξη της οφειλόμενης ασφαλιστικής εισφο¬ 
ράς όπως αυτή προκύπτει από τη Δήλωση Καλλιέργειας, 


γίνεται με εντολή εξουσιοδότησης του παραγωγού προς 
τον ΕΛ.Γ.Α., όπως αυτός εισπράξειτο οφειλόμενο ποσό 
από το λογαριασμό που διατηρεί ο παραγωγός στην 
Αγροτική Τράπεζα Ελλάδος (ή σε οποιαδήποτε άλλη Τρά- 
πεζα) και μετά τη μερική ή ολική κατάθεση της αξίας του 
πωληθέντος βαμβακιού στον ως άνω τραπεζικό λογαρια¬ 
σμό. 

12. Η προαναφερόμενη Δήλωση Καλλιέργειας επέχει 
θέση προσωρινής ασφαλιστικής ενημερότητας. 

13. Οι εκκοκκιστικές επιχειρήσεις δεν προχωρούν στην 
παραλαβή βάμβακος από παραγωγούς που δεν υποβάλ¬ 
λουν, μαζί μετά άλλα δικαιολογητικάτους, αντίγραφοτης 
Δήλωσης Καλλιέργειας του ΕΛ.Γ.Α.. 

14. Οι εκκοκκιστικές επιχειρήσεις για τη διασφάλιση και 
διευκόλυνση των ελεγκτικών διαδικασιών οφείλουν να κα¬ 
ταχωρούν σε μηχανογραφική βάση δεδομένων και την 
πληροφορία που αφορά στην ύπαρξη «Δήλωσης Καλ¬ 
λιέργειας» (ΕΛ.Γ.Α.), ώστε να είναι σε θέση να παρέχουν 
πληροφορίες καιτα σχετικά στοιχεία κατά τους ελέγχους 
που διενεργούνται από τον ΕΛ.Γ.Α. 

15. Η ασφαλιστική ενημερότητα που εκδίδει ο ΕΛ.Γ.Α. 
συντάσσεται σε ειδικό έντυπο «ΑΣΦΑΛΙΣΤΙΚΗ ΕΝΗΜΕ¬ 
ΡΟΤΗΤΑ», το οποίο προσαρτάται στην παρούσα απόφα¬ 
ση και αποτελεί αναπόσπαστο μέρος της. 

16. Η «Ασφαλιστική Ενημερότητα» ενδεικτικά περιλαμ- 
βάνειτα στοιχεία του παραγωγού (Ονομ/μο, Πατρώνυμο, 
Α.ΦΜ., Δ.Α.Τ., Ταχ. Δ/νση), υπογραφή και σφραγίδα του 
ΕΛ.Γ.Α. ή άλλου οργάνου που θα εξουσιοδοτηθεί γι’ αυτό. 

17. Ο ΕΛ.Γ.Α. χορηγεί την «Ασφαλιστική Ενημερότητα» 
σε όσους βαμβακοπαραγωγούς εκπληρώνουν τις ασφα¬ 
λιστικές τους υποχρεώσεις. 

18. Η «Ασφαλιστική Ενημερότητα» ισχύει για την καλ¬ 
λιεργητική περίοδο στην οποία αναφέρεται η Δήλωση 
Καλλιέργειας και καθιστά αυτόματα τον βαμβακοπαρα¬ 
γωγό δικαιούχο διεκδίκησης αποζημίωσης και κρατικής 
ενίσχυσης από τον ΕΛ.Γ.Α, σε περίπτωση ζημιάς της καλ- 
λιέργειάς του από τους ασφαλιζόμενους κινδύνους που 
αναφέρονται στον ισχύοντα 

Κανονισμό Ασφάλισης Φυτικής Παραγωγής ΕΛ.Γ.Α και 
τον Κανονισμό των Κρατικών Ενισχύσεων (Π.Σ.Ε.Α). 

19. Η Κοινή Απόφαση 57967/19.11.2001 (ΦΕΚ 
1561/Β/2001) «Κατάργησητης, υπέρτου Οργανισμού Ελ¬ 
ληνικών Γεωργικών Ασφαλίσεων (ΕΛ.Γ.Α.), ειδικής ασφα¬ 
λιστικής εισφοράς επί των ενισχύσεων όλων των αγροτι¬ 
κών προϊόντων που χορηγούνται από την Ευρωπαϊκή 
Ένωση» των Υπουργών Οικονομικών και Γεωργίας και 
όσον αφορά το βαμβάκι παύει να ισχύει από τη δημοσίευ¬ 
ση της παρούσης. 

20. Η παρούσα απόφαση ισχύει από την καλλιεργητική 
περίοδο βάμβακος έτους 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΦΑΡΜΑΚΗΣ Γ. ΔΡΥΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΡΟΣ: Τον Οργανισμό Ελληνικών Γεωργικών 
Ασφαλίσεων (ΕΛ.Γ.Α) 

ΔΗΛΩΣΗ ΚΑΛΛΙΕΡΓΕΙΑΣ 
ΕΝΤΟΛΗ ΕΞΟΥΣΙΟΔΟΤΗΣΗΣ 

ΕΠΩΝΥΜΟ.ΟΝΟΜΑ. 

ΠΑΤΡΩΝΥΜΟ.ΝΟΜΟΣ. 

ΔΗΜΟΣ.ΔΗΜ.ΔΙΑΜ/ΜΑ. 

ΟΔΟΣ.ΑΡΙΘΜΟΣ.ΤΑΧ.ΚΩΔ. 

Δ.Α.Τ.(Δελτ.Αστ.Ταυτ,).Α.Φ.Μ. 

Αριθ. Καταθετικού Λογαρ. Α.Τ.Ε. 

ΚΑΤ/ΜΑ ΑΤΕ. 

Καλλιεργούμενα στρέμματα. 

(Ολογράφως και αριθμητικώς) 

Ασφαλιστική εισφορά υπέρ ΕΛ.Γ.Α. 

(Ολογράφως και αριθμητικώς) 

1. Ο/Η υπογράφων/ουσα δηλώνω υπεύθυνα ότι τα στοι¬ 
χεία των καλλιεργειών που υπέβαλα στην Αίτηση ΟΣΔΕ, 
για επιδότηση έτους 200..., που αναφέρονται και στην πα¬ 
ρούσα είναι ακριβή και μπορούν να χρησιμοποιηθούν από 
τον ΕΛ.Γ.Α. ως «Δήλωση Καλλιέργειας» για τον υπολογι¬ 
σμό της ειδικής ασφαλιστικής εισφοράς έτους 200... και 
τη δημιουργία μηχανογραφικού αρχείου καλλιεργειών 
του ΕΛ.Γ.Α. 

Γιατο λόγο αυτό παρέχω ανεπιφύλακτα άδεια και εξου¬ 
σιοδότηση στους ενδιαφερομένους Φορείς ΟΠΕΚΕΠΕ, 
ΕΛ.Γ.Α. και ΑΤΕ να κάνουν χρήση των ως άνω δεδομένων. 

2. Επίσης με την παρούσα μου παρέχω ανέκκλητη 
ΕΝΤΟΛΗ-ΕΞΟΥΣΙΟΔΟΤΗΣΗ για χρέωση του προαναφε- 
ρόμενου καταθετικού λογαριασμού μου (ατομικού /κοι¬ 
νού) που τηρώ στην ΑΤΕ, με το ποσό που θαπροκύψειγια 
την εξόφληση της ασφαλιστικής μου εισφοράς υπέρ 
ΕΛ.Γ.Α., κατά τις ημερομηνίες που θα επιλέξουν οι αρμό¬ 
διες Υπηρεσίες του ΕΛ.Γ.Α., για να γίνει η χρέωση. 

Σε περίπτωση που το πιστωτικό υπόλοιπο του λογαρια¬ 
σμού μου (ή το δικαιούμενο από εμένα όριο υπερανάλη¬ 
ψης) δεν επαρκεί για την ολοσχερή εξόφληση της ασφα¬ 
λιστικής εισφοράς υπέρ ΕΛ.Γ.Α. που έχει προκύψει σύμ¬ 
φωνα με τα αναγραφόμενα στην 1η παράγραφο της 
παρούσας, παρέχω ανέκκλητη ΕΝΤΟΛΗ-ΕΞΟΥΣΙΟΔΟ- 
ΤΗΣΗ να γίνονται χρεώσεις του ως άνω λογαριασμού μου 
και σε επόμενες ημερομηνίες, μέχρις ότου εξοφληθεί 
ολοσχερώς η υποχρέωσή μου ασφαλιστικής εισφοράς 
υπέρ ΕΛ.Γ.Α. 

Δηλώνω υπεύθυνα ότι η παρούσα εξουσιοδότηση ισχύ¬ 
ει για την τρέχουσα περίοδο πληρωμής ασφαλιστικής ει¬ 
σφοράς υπέρ ΕΛ.Γ.Α. και γνωρίζω ότι σε καμία περίπτω¬ 
ση δε χωρεί ανάκλησή της πριν τη λήξη της ασφαλιστικής 
περιόδου στην οποία αναφέρεται. 

3. Δηλώνω υπεύθυνα ότι, είμαι σύμφωνος με τον οποιο- 
δήποτε τρόπο διαχείρισης, φύλαξης και γενικότερης χρή¬ 
σης, τόσο του παρόντος εγγράφου της ΔΗΛΩΣΗΣ ΚΑΛ¬ 
ΛΙΕΡΓΕΙΑΣ - ΕΝΤΟΛΗΣ ΕΞΟΥΣΙΟΔΟΤΗΣΗΣ και των αντι¬ 
τύπων της, όσο και των μαγνητικών αρχείων που θα 
δημιουργηθούν και θα εμπεριέχουν τα προαναφερόμενα 
ατομικά και λοιπά δεδομένα που με αφορούν και ότι απο¬ 
δέχομαι ανεπιφύλακτα την όποια σχετική συμφωνία με¬ 
ταξύ του ΕΛ.Γ.Α. και της ΑΓΡΟΤΙΚΗΣ ΤΡΑΠΕΖΑΣ ΤΗΣ ΕΛ¬ 


ΛΑΔΟΣ Α.Ε. ή και των άλλων εμπλεκομένων και συμπρατ- 
τόντων Φορέων και Υπηρεσιών (ΟΠΕΚΕΠΕ κ.λ.π), παραι¬ 
τούμενος συγχρόνως απάτην υποβολή οποιοσδήποτε έν¬ 
στασης ή αντίρρησης για τη διαχείριση, διακίνηση, φύλα¬ 
ξη και γενικότερη χρήση των ως άνω σε φυσική ή 
μαγνητική μορφή αρχείων και εγγραφών. 

4. Γνωρίζω ότι η «Ασφαλιστική Ενημερότητα» αποτελεί 
προϋπόθεση για τη χορήγηση από τον ΕΛ.Γ.Α. οποιοσδή¬ 
ποτε αποζημίωσης και άλλης κρατικής ενίσχυσης για την 
αντιστάθμιση των ζημιών και ότι για να έχω «Ασφαλιστική 
Ενημερότητα» πρέπει οπωσδήποτε να έχω εξοφλήσει 
ολοσχερώς την ασφαλιστική εισφορά υπέρ ΕΛ.Γ.Α. Ως εκ 
τούτου δηλώνω υπεύθυνα ότι, θα φροντίζω ώστε έγκαιρα 
να υπάρχει στον προαναφερόμενο λογαριασμό μου 
επαρκές υπόλοιπο για την εξυπηρέτηση αυτής της υπο¬ 
χρέωσής μου. Προς τούτο εξουσιοδοτώ τις αρμόδιες 
υπηρεσίες του ΕΛ.Γ.Α. να πιστώνουν τον ως άνω λογ/σμό 
μου με τα δικαιούμενα ποσά αποζημιώσεων ή κρατικών 
ενισχύσεων κ.λ.π. ακόμα κι αν δεν έχω γνωστοποιήσει τον 
λογ/σμό αυτό όπου απαιτείται προκειμένου να εισπράττω 
αποκλειστικά και μόνο διαμέσου αυτού τα δικαιούμενα 
ως άνω ποσά (αποζημιώσεις ΕΛ. Γ. Α., κρατικές ενισχύσεις 
κ.λ.π). 

5. Αποδέχομαι ρητά και ανεπιφύλακτα τους ακόλου¬ 
θους όρους: 

α. Η Αγροτική Τράπεζα της Ελλάδος Α.Ε. να χρεώνει, 
κατά τα παραπάνω, και χωρίς άλλη ειδοποίηση ή εξου¬ 
σιοδότηση μου, τον ως άνω λογαριασμό μου καταθέσε¬ 
ων. 

β. Η έναρξη χρέωσης του λογαριασμού μου να γίνεται 
μετά τη μερική ή ολική κατάθεση της αξίας του πωληθέ- 
ντος βαμβακιού μου στον ως άνω λογαριασμό καταθέ- 
σεών μου και η σχετική ενημέρωση να προκύπτει από την 
αντίστοιχη ένδειξη χρέωσης στο βιβλιάριο ή στο θχίταίί 
του λογαριασμού μου. 

6. Η παρούσα ΔΗΛΩΣΗ ΚΑΛΛΙΕΡΓΕΙΑΣ-ΕΝΤΟΛΗ ΕΞΟΥ¬ 
ΣΙΟΔΟΤΗΣΗΣ επέχει θέση προσωρινής ΑΣΦΑΛΙΣΤΙΚΗΣ 
ΕΝΗΜΕΡΟΤΗΤΑΣ. 

././ 200 .... 

Ο/Η Δηλών/ούσα 
Εξουσιοδοτών / ούσα 

Βεβαιώνεται το γνήσιο της 

υπογραφής του δηλώντος/ούσας 


(Υπογραφή - Ονοματεπώνυμο) 


(Υπογραφή - Ονοματεπώνυμο) 

(Εκπρόσωπος: ΚΕΠ, Δημοτικού Διαμερίσματος, 
Αστυνομικού Τμήματος) 

Ο ΠΑΡΑΛΑΒΩΝ 

(Συμπληρώνεται από την Υπηρεσία του ΟΠΕΚΕΠΕ) 


(Υπογραφή - Ονοματεπώνυμο & Σφραγίδα) 

ΟΡΓΑΝΙΣΜΟΣ 
ΕΛΛΗΝΙΚΩΝ 
ΓΕΩΡΓΙΚΩΝ 
6/1ΓΑ ΑΣΦΑΛΙΣΕΩΝ 

Μεσογείων 45 - Αθήνα 
Τ.Θ 141 03.Τ.Κ. 115 10 

ΑΣΦΑΛΙΣΤΙΚΗ ΕΝΗΜΕΡΟΤΗΤΑ 

ΕΠΩΝΥΜΟ.ΟΝΟΜΑ. 

ΠΑΤΡΩΝΥΜΟ.ΝΟΜΟΣ. 

ΔΗΜΟΣ.ΔΗΜ.ΔΙΑΜ/ΜΑ. 

ΟΔΟΣ.ΑΡΙΘΜΟΣ.ΤΑΧ.ΚΩΔ. 

Δ.Α.Τ.(Δελτ.Αστ.Ταυτ.).Α.Φ.Μ. 

Αριθ. Καταθετικού Λογαρ. Α.Τ.Ε. 

ΚΑΤ/ΜΑ ΑΤΕ. 

Βεβαιώνεται ότι ο παραπάνω βαμβακοπαραγωγός εκ¬ 
πλήρωσε τις ασφαλιστικές του υποχρεώσεις για τη δη- 
λωθείσα καλλιέργεια βάμβακος έτους 200.... 

Για τον ΕΛ.Γ.Α. 

././ 200 ... 


(Υπογραφή - Σφραγίδα) 

-♦- 

Αριθ. 256205 (2) 

Ανάθεση αρμοδιότητας εκτέλεσης των διαγωνισμών της 
δωρεάν διανομής και διάθεσης προϊόντων από τα 
αποθέματα παρέμβασης στα άπορα άτομα. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1 .Τις διατάξεις: 

α. Της παρ. 3 του άρθρου 22 του Ν. 992/79 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδας εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α280). 

β. Του άρθρου 1 παρ. 1,2,3του Ν. 1338/83 «Εφαρμογή 
του κοινοτικού δικαίου» (Α34) όπως τροποποιήθηκε με το 
άρθρο 6του Ν. 1440/84 «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Κοινότητος ΑΝΘΡΑΚΟΣ ΚΑΙ ΧΑΛΥΒΟΣ και του Ορ¬ 
γανισμού Εφοδιασμού ΕΥΡΑΤΟΜ» (Α70) και του άρθρου 
65του Ν. 1892/1990 (Α101). 

γ. Της παρ. 4 του άρθρου 14 του Ν. 2637/1998 «Σύστα¬ 
ση Οργανισμού Πιστοποίησης Λογαριασμών, Οργανι¬ 
σμού Πληρωμών και Ελέγχου Κοινοτικών Ενισχύσεων, 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γεν. 
Δ/νσεων και θέσεων προσωπικού στο Υπ. Γεωργίας και 
Εταιρείας «Αξιοποίησης Αγροτικής Γης ΑΕ» και άλλες 
διατάξεις» (ΦΕΚ 200/Α798) όπως αυτές αντικαταστάθη- 
καν με το άρθρο 24 του Ν. 2945/2001 «Εθνικό σύστημα 
προστασίας της αγροτικής δραστηριότητας και άλλες 
ρυθμίσεις θεμάτων αρμοδιότητας του Υπουργείου Γεωρ- 
γίας» (Α223). 

δ. Του άρθρου 29α του Ν.1558/1985 «Κυβέρνηση και 
Κυβερνητικά Όργανα» (Α137) το οποίο προστέθηκε με το 
άρθρο 27του Ν. 2081/1992 (Α154) και τροποποιήθηκε με 
την παρ. 2α του άρθρου 1 του Ν. 2469/1977(Α38) ως και 
το γεγονός ότι, από τις διατάξεις της παρούσας απόφα¬ 


σης δεν προκαλείται δαπάνη σε βάροςτου Κρατικού Προ¬ 
ϋπολογισμού. 

ε. Του ΠΔ 346/1998 (Α230) «Προσαρμογή της Ελληνι¬ 
κής Νομοθεσίας για τις δημόσιες συμβάσεις υπηρεσιών 
προς τις διατάξεις της οδηγίας 92/50/ΕΟΚ, του Συμβου¬ 
λίου της 18ης Ιουλίου 1992», σε συνδυασμό με τις διατά¬ 
ξεις του ΠΔ 394/96 «Κανονισμός Προμηθειών Δημοσίου». 

2. Του Καν. (ΕΟΚ) 3730/87 του Συμβουλίου «Καθορισμός 
των γενικών κανόνων για την παροχή τροφίμων από τα απο¬ 
θέματα παρέμβασης σε ορισμένους οργανισμούς με σκοπό 
την διανομή τους στα πιο άπορα άτομα της Κοινότητας». 

3. Του Καν. (ΕΟΚ) 3149/92 της Επιτροπής «Περί λεπτο¬ 
μερών κανόνων για τη χορήγηση τροφίμων προερχομέ- 
νων από τα αποθέματα παρέμβασης στους απόρους της 
Κοινότητας». 

4. Του Π.Δ. 402/88 «Οργανισμός Υπουργείου Γεωρ¬ 
γίας» (Α187). 

5. Την με αριθμό 227200/2002 Απόφαση του Υπουργού 
Γεωργίας «Αρμοδιότητες των Διευθύνσεων του Υπουρ¬ 
γείου Γεωργίας μετά την κατάργηση της ΓΕΔΙΔΑΓΕΠ» 
(215Β), αποφασίζουμε: 

Άρθρο Μόνο 

Αναθέτουμε την άσκηση της αρμοδιότητας για την εκτέ¬ 
λεση των διαγωνισμών της δωρεάν διανομής και διάθε¬ 
σης προϊόντων από τα αποθέματα παρέμβασης στα άπο¬ 
ρα άτομα της χώρας και την έκδοση όλων των σχετικών με 
τους διαγωνισμούς αποφάσεων στην Δ/νση Οικονομική 
(Τμήμα Προμηθειών και Εκτέλεσης Εργασιών) της Γενι¬ 
κής Δ/νσης Οικονομικής Υποστήριξης και Επιθεώρησης 
του Υπουργείου Γεωργίας, κατόπιν αιτήματος και υποβο¬ 
λής του τεχνικού μέρους της Διακήρυξης από τις καθ’ύλη 
αρμόδιες υπηρεσίες του Υπουργείου ως εξής: 

α. Για το ρύζι και τα μακαρόνια από την Δ/νση ΠΑΠ Φυ¬ 
τών Μεγάλης Καλλιέργειας της Γεν. Δ/νσης Φυτικής Πα¬ 
ραγωγής. 

β. Για το κρέας και τα γαλακτοκομικά προϊόντα από την 
Δ/νση Ζωικής παραγωγής και Αξιοποίησης Προϊόντων 
Αυτής της Γεν. Δ/νσης Ζωικής Παραγωγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2003 

Ο ΥΠΟΥΡΓΟΣ 

Γ. ΔΡΥΣ 
-♦- 

Αριθ. 109663 (3) 

Τροποποίηση του Π.Δ. 365/2002 (Α' 307) όπως ισχύει, 
στα Παραρτήματα II, IV και V σε συμμόρφωση προς 
την Οδηγία 2003/47/ΕΚ, στο Παράρτημα X σε συμ¬ 
μόρφωση προς την Οδηγία 2003/46/ΕΚ, και τροποποί¬ 
ηση στο Παράρτημα XI. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τοάρθρο4του Ν.2147/1952 (Α 155) «Περίπρολήψε- 
ως και καταστολής των ασθενειών και εχθρών των φυτών 
και περί οργανώσεως της Φυτοπαθολογικής Υπηρεσίας». 

2. Το άρθρο 29 Ατού Ν. 1558/1985 (Α 137) «Κυβέρνηση 
και Κυβερνητικά όργανα» όπως προστέθηκε με το άρθρο 
27 του Ν. 2081/1992 (Α 154) και αντικαταστάθηκε από το 
άρθρο 1 παρ. 2ατου Ν. 2469/1997 (Α38). 

3. Το Β.Δ «Περί εξουσιοδοτήσεως του Υπουργού Γεωρ¬ 
γίας προς έκδοσιν αποφάσεων συμφώνως τω άρθρω 4 
του 2147Νόμουτου 1952» (ΦΕΚ 205/τ. Α'/17.9.1956). 

4. Το άρθρο 25του Π.Δ. 365/2002 (Α/ 307) «Μέτρα προ¬ 
στασίας κατά της εισαγωγής στη χώρα ή μέσω αυτής σε 
άλλο Κράτος Μέλος της Ε.Ε. οργανισμών επιβλαβών για 
τα φυτά και τα φυτικά προϊόντα και κατά της εξάπλωσής 
τους στο εσωτερικό της, σε συμμόρφωση προς την Οδη¬ 
γία 2000/29/ΕΚτου Συμβουλίου». 

5. Την Υπουργική Απόφαση 97097/11.4.2003 (Β'429) 
«Τροποποίηση ορισμένων Παραρτημάτων του Π.Δ. 
365/2002 (Α/ 307) σε συμμόρφωση προς την Οδηγία 
2002/36/ΕΚ της Επιτροπής και αντικατάσταση του Πα¬ 
ραρτήματος XI του Π.Δ. 365/2002 (Α/ 307). 

6. Την Υπουργική Απόφαση 250743/2.7.2003 (Β' 870) 
«Αντικατάσταση του Παραρτήματος Xτου Π.Δ. 365/2002 
(Α 307) σε συμμόρφωση προς την Οδηγία 2003/21/ΕΚ και 
τροποποίηση ορισμένων παραρτημάτων του Π.Δ. 
365/2002 (Α' 307) σε συμμόρφωση προς την Οδηγία 
2003/22/ΕΚ». 

7. Την Υπουργική Απόφαση 250795/22.7.2003 (Β' 1010) 
«Συμπλήρωση του Παραρτήματος XI του Π.Δ. 365/2002 
(Α'307) όπως αυτό αντικαταστάθηκε από το Παράρτημα II 
της Υπουργικής απόφασης 97097/11.4.2003 (Β'429)». 

8. Τη 399580/30.10.2001 (Β' 1479) κοινή απόφαση του 
Πρωθυπουργού και του Υπουργού Γεωργίας «Ανάθεση 
αρμοδιοτήτων Υπουργού Γεωργίας στους υφυπουργούς 
Γεωργίας Ευάγγελο Αργύρη και Φώτη Χατζημιχάλη». 

9. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του Κρατι¬ 
κού προϋπολογισμού, αποφασίζουμε: 

Άρθρο 1 
(Σκοπός) 

Με την παρούσα απόφαση τροποποιείται το Π.Δ. 
365/2002 (Α' 307) όπως ισχύει, ως ακολούθως: 

α) Τα Παραρτήματα II, IV καιν σύμφωνα με το άρθρο 2 
της παρούσας απόφασης σε συμμόρφωση προς την 
Οδηγία 2003/47/ΕΚ (Ι_138/47, 5.6.2003) της Επιτροπής 
της 4ης Ιουνίου 2003 «για τροποποίηση των παραρτημά¬ 
των II, IV και V της οδηγίας 2000/29/ΕΚ του Συμβουλίου 
περί μέτρων κατά της εισαγωγής στην Κοινότητα οργανι¬ 
σμών επιβλαβών για τα φυτά ή τα φυτικά προϊόντα και κα¬ 
τά της εξάπλωσής τους στο εσωτερικό της Κοινότητας», 

β) Το Παράρτημα X σύμφωνα με το άρθρο 3 της παρού¬ 
σας απόφασης σε συμμόρφωση προς την Οδηγία 
2003/46/ΕΚ (1138/45, 5.6.2003) της Επιτροπής της 4ης 
Ιουνίου 2003 «για τροποποίηση της οδηγίας 2001/32/ΕΚ 
για την αναγνώριση ορισμένων προστατευόμενων περιο¬ 
χών που είναι εκτεθειμένες σε ιδιαίτερους φυτοϋγειονο- 
μικούς κινδύνους στην Κοινότητα» και 

γ) Το Παράρτημα XI σύμφωνα με το άρθρο 4 της πα¬ 
ρούσας απόφασης. 


Άρθρο 2 

(Οδηγία 2003/47/ΕΚ) 

Τα Παραρτήματα II, IV και Vτου Π.Δ. 365/2002 (Α' 307) 
τροποποιούνται σύμφωνα με το Παράρτημα I της παρού¬ 
σας απόφασης. 

Άρθρο 3 

(Οδηγία 2003/46/ΕΚ) 

Το Παράρτημα X του Π.Δ. 365/2002 (Α' 307) τροποποι¬ 
είται σύμφωνα με το Παράρτημα II της παρούσας απόφα- 
σης. 

Άρθρο 4 

Το Παράρτημα XI Μέρος Α του Π.Δ 365/2002 (Α' 307) 
τροποποιείται σύμφωνα με το Παράρτημα III της παρού¬ 
σας απόφασης. 

ΠΑΡΑΡΤΗΜΑ I 

Τα Παραρτήματα II, IV και V του Π.Δ. 365/2002 (Α 307) 
τροποποιούνται ως εξής: 

1. Στο Παράρτημα II Μέρος Β στοιχείο α) σημείο 5, η κα- 
ταχώρηση στη δεξιά στήλη αντικαθίσταται από τα εξής: 
«Ελλάδα, Πορτογαλία (Αζόρες)». 

2. Στο Παράρτημα IV: 

α) Μέρος Α Κεφάλαιο I σημείο 34, στην αριστερή στήλη 
οι λέξεις «Κύπρος, Μάλτα,» διαγράφονται. 

β) Μέρος Β σημείο 19, η καταχώρηση στη δεξιά στήλη 
αντικαθίσταται από τα εξής: «Ελλάδα, Πορτογαλία (Αζό- 
ρες)». 

3. Στο Παράρτημα V Μέρος Β Κεφάλαιο 1: 

α) το σημείο 2 αντικαθίσταται από το ακόλουθο κείμενο: 

«Μέρη φυτών, εκτός των καρπών και των σπόρων προς 
σπορά των: 

- 03513ΠΘ3 ΜίΙΙ., 0θπάΓ3ΠΙΙΐθπΐ3 (ϋΟ) Ωθε. ΜουΙ., Οί- 
βηΐΐιυε Ε., ΟγρεοράίΙβ Ε., ΡθΐΒΓροπίυπη ΙΉβπΕ θχ Αίί, 
ΡΙιοθηίχερρ., ΡορυΙυε Ε., Ουει-ουε Ε., δοΝάβρο Ε. καιδρε- 
πτών ανθέων των ΟΐΌΐιίά3θθ3θ, 

- κωνοφόρων (ΟοηίίθΓΒίθδ), 

- Αοθγ 53οσΙΐ3ΓυΓη ΜβγξΙί., καταγωγής χωρών της Βο¬ 
ρείου Αμερικής, 

- Ρι-υηυε Ε., καταγωγής μη Ευρωπαϊκών χωρών, 

- Δρεπτών ανθέων Αείει - ερρ., ΕΓγπρίυπι Ε., Ηγρθπουηη 
Ε., ΕίδίβηΙΙιυδ Ε., Βοε3 Ε. καιΤΓεοάθΙίυπι Ε., καταγωγής μη 
Ευρωπαϊκών χωρών, 

- Φυλλωδών λαχανικών Αρίυπι ρι^νθοΙθΓΐε Ε. και Οοί- 
πιυπι Ε. 

β) στο σημείο 7 στοιχείο β), οι λέξεις «Κύπρος, Μάλτα,» 
διαγράφονται. 

ΠΑΡΑΡΤΗΜΑ II 

Στο Παράρτημα Xτου Π.Δ. 365/2002 (Α' 307) Μέρος Α, 
στοιχείο α) σημείο 7 η εγγραφή στη δεξιά στήλη αντικαθί¬ 
σταται από τα εξής: «Ελλάδα, Πορτογαλία (Αζόρες)». 

ΠΑΡΑΡΤΗΜΑ III 

Στο Παράρτημα XI του Π.Δ 365/2002 (Α'307) Μέρος Α, Κεφάλαιο V οι στήλες 1,2 και 3του σημείου 18) του αντικαθί¬ 
στανται ως εξής: 




ΑΡΜΟΔΙΕΣ ΑΡΧΕΣ I 


ΣΗΜΕΙΑ ΕΙΣΟΔΟΥ 

ΣΤΑΘΜΟΙ 

ΦΥΤΟΫΓΈΙΟΝΟΜΙΚΟΥ 
ΕΛΕΓΧΟΥ ΣΗΜΕΙΩΝ 
ΕΙΣΟΔΟΥ 

ΠΕΡΙΦΕΡΕΙΑΚΕΣ ΥΠΗΡΕΣΙΕΣ 

ΠΟΥ ΑΣΚΟΥΝ ΤΟΥΣ 

ΠΡΟΒΛΕΠΟΜΕΝΟΥΣ 

ΕΛΕΓΧΟΥΣ: ΠΕΡΙΦΕΡΕΙΑΚΑ 

ΚΕΝΤΡΑ ΠΡΟΣΤΑΣΙΑΣ ΦΥΤΩΝ 
& ΠΟΙΟΤΙΚΟΎ ΕΛΕΓΧΟΥ 
(Π.Κ.Π.Φ.&Π.Ε.) ΚΑΙ 

ΝΟΜΑΡΧΙΑΚΕΣ 

ΑΥΤΟΔΙΟΙΚΗΣΕΙΣ 


1 

2 

3 

V 

18) ΝΟΜΟΥ ΕΒΡΟΥ 

18.1) ΚΗΠΟΙ ΕΒΡΟΥ (Τουρκία- 
οδικώς) 

18.2) ΛΙΜΕΝΑΣ 
ΑΛΕΞΑΝΔΡΟΥΠΟΛΗΣ (εκτός 
πολλαπλασιαστικού υλικού) 

18.1) Σταθμός 
Φυτοϋγειονομικού Ελέγχου 
Κήπων, 

Νομαρχιακή Αυτοδιοίκηση ΡΟΔΟΠΗΣ - ΕΒΡΟΥ. 
Νομαρχιακό Διαμέρισμα ΕΒΡΟΥ. 

Αλεξανδρούπολη. 


18.3) ΠΥΘΕΙΟ ΕΒΡΟΥ (Τουρκία- 
σιδηροδρομικώς) 

18.4) ΚΑΣΤΑΝΕΩΝ ΕΒΡΟΥ 
(Τουρκία-οδικώς) 

18.5) ΟΡΜΕΝΙΟΥ ΕΒΡΟΥ 
(Βουλγαρία-οδικώς- 
σιδηροδρομικώς) 

18.5) Σταθμός 
Φυτοϋγειονομικού Ελέγχου 
Ορμενίου Έβρου. 

Νομαρχιακή Αυτοδιοίκηση ΡΟΔΟΠΗΣ - ΕΒΡΟΥ. 
Επαρχείο Βορείου Έβρου. 

Ορεστιάδα. 


Η παρούσα απόφαση να δημοσιευθεί στην Εφημερίδα της Κυβερνήσεως. 
Αθήνα, 9 Σεπτεμβρίου 2003 


Ο ΥΦΥΠΟΥΡΓΟΣ 

Ε. ΑΡΓΥΡΗΣ 

Αριθ. 8202 (4) 

Ανανέωση απαγόρευσης Θήρας για ορισμένο χρόνο, 
στην περιοχή «Βρύση Λοχία» δημοσίου δάσους Φα¬ 
νού Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις του Ν. 2218/94 (ΦΕΚ90 Α’) «Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λπ.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α’) «Συμπλήρωση διατάξεων για την Νομαρχιακή Αυτοδι¬ 
οίκηση κ.λπ.». 

2. Τις διατάξεις του Ν. 2503/97 (ΦΕΚ 107 Α’) «Διοίκηση, 
Οργάνωση, Στελέχωσητης Περιφέρειας ... κ.λπ.». 

3. Την 5631/11.8.2000 (ΦΕΚ 1339/Β/2000) απόφαση 
Γενικού Γραμματέα Περιφέρειας Κεντρικής Μακεδονίας 
«Ορισμός εισηγητών και μεταβίβαση εξουσίας υπογρα¬ 
φής με Ε.Γ.Γ.Π.Κ.Μ. αποφάσεων, εγγράφων... κ.λπ.». 

4. Τις διατάξεις του Ν.Δ. 86/69 «Περί Δασικού Κώδικος». 

5. Τις διατάξεις του Ν.Δ. 996/71 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69 «περί Δασικού Κώδικος και κωδικο- 
ποιήσεως...». 

6. Τις διατάξεις του Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

7. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός Κώδιξ» (ΦΕΚ 7 Α’), του Ν. 
2637/98 «Σύσταση Οργανισμού Πιστοποίησης κ.λ.π.» 
(ΦΕΚ 200 Α’), με το οποίο τροποποιήθηκαν τα άρθρα 253 
και 254του Ν.Δ. 86/69, όπως αυτά αντικαταστάθηκαν από 
τα άρθρα 3 και 4 του Ν. 177/75 (ΦΕΚ 205 Α’). 

8. Την 414 985/29.11.85 (ΦΕΚ757/Β718.12.1985) κοινή 


απόφαση των Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε με τις 
366599/16.12.96 (ΦΕΚ 1188/Β731.12.90) και 294283/ 
23.12.97 (ΦΕΚ 68/Β74.2.98), κοινές αποφάσεις των 
Υπουργών Εθνικής Οικονομίας και Γεωργίας. 

9. Την 15/2646/1.71998 Δασική Απαγορευτική Διάταξη 
Θήρας η οποία έληξε την 31.7.2003. 

10. Τα 37/4.7.2003 και 62/26.8.2003 έγγραφα Κυνηγε¬ 
τικών Συλλόγων Παιονίας «Μ.Αλέξανδρος» και «Πάικο» 
αντίστοιχα με τα οποία συμφωνούν με την ανανέωση της 
απαγόρευσης Θήρας στην περιοχή «Βρύση Λοχία» Δημο¬ 
σίου Δάσους Σκρά Φανού. 

11. Την 23/27.8.2003 εισήγηση του Δασαρχείου Γουμέ- 
νισσας για τη σκοπιμότητα απαγόρευσης του κυνηγίου 
για την προστασία, ανάπτυξη, αναπαραγωγή της άγριας 
πανίδας της περιοχής, αποφασίζουμε: 

Απαγορεύουμε το κυνήγι παντός θηράματος για πέντε 
(5) ακόμα χρόνια, ήτοι από 20.8.2003 μέχρι 20.8.2008 
στην έκταση εμβαδού έξ χιλιάδων διακοσίων τριάντα 
(6230) στρ., περιοχής «Βρύση Λοχία» Δημοσίου Δάσους 
Φανού Ν.Κιλκίς όπως φαίνεται στο συνημμένο χάρτη 
κλιμ.: 1:20.000, με όρια όπως αυτά περιγράφονται στην 
αριθ. 15/2646/1.7.1998 Δ. Α.Δ.Θ. 

Το Δασαρχείο Γουμένισσας να μεριμνήσει για την έκ¬ 
δοση σχετικής Δασικής Απαγορευτικής Διάταξης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Αυγούστου 2003 

Με εντολή Γ ενικού Γ ραμματέα Περιφέρειας 
Ο Δ/ντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










